Käschtebam um Square Robert-Brasseur zu Lëtzebuerg
Dëse Käschtebam (Aesculus hippocastanum L.; Rosskastanie; marronnier d'Inde) steet um Square Robert-Brasseur, vis-à-vis vun der Theaterplaz, an der Stad Lëtzebuerg. Hie fält duerch seng Gréisst an déi imposant Breet vu senger Kroun op.

D'Kroun huet en Duerchmiesser vun zirka 15 m. Op enger Héicht vun ongeféier 3 m deelt sech de Stamm kandelaberaarteg op an 10 kräfteg, senkrecht geriichten Äscht.

De Bam steet fräi, gëtt also net a sengem Wuesstem behënnert. Säi gesonden Zoustand ass drop zeréckzeféieren, datt en net wéi seng Aartgenosse laanscht d'Stroossen all Joer dem Streesalz am Wanter ausgesat ass. Käschtebeem reagéiere besonnesch empfindlech dorop.

Dëse Käschtebam gouf 2002 fir d'éischt op d'Lëscht vun de bemierkenswäerte Beem zu Lëtzebuerg opgeholl. Ëm 2000 goufe follgend Moosse geholl: Héicht 23 m; Duerchmiesser (op Broschthéicht): 1,30 m. Ëm 2022 waren et 23,5 m an 1,37 m.

Den Duerchmiesser vum Stamm léisst drop schléissen, datt dëse Käschtebam ee vun deenen éischte vu senger Aart war, déi zu Lëtzebuerg gesat goufen.

Kuckt och 
Bemierkenswäert Beem zu Lëtzebuerg
 Aner bemierkenswäert Beem an der Stad
Hobuch op der Kinnekswiss zu Lëtzebuerg
Bam vum Prënz Jean (Käschtebam am Pescatore-Park)
Sequoiaen am Amaliepark
Buch am Péitrussdall, Bastioun Beck
Bluttbuch bei der Méchelskierch
 Bluttbuch am Haff vum Geschichtsmusée (gouf 2022 ewech geholl)
Nëssert am Konviktsgaart
Ginkgo op der Eecher Plaz
Biergahornen op der Corniche (déi zwéi Beem goufen 2009 ewechgeholl)

Quellen
 Sinner, J. et al., 2002. Les arbres remarquables. Administration des Eaux et Forêts. Musée national d'histoire naturelle, S. 138-139.
 Pailhès, M. et al., 2023. Les abres remarquables du Grand-Duché de Luxembourg.. Erausgi vun der Administration de la nature et des forêts an natur&ëmwelt, 252 S. Imprimerie Centrale. ISBN 978-2-9199474-3-0. Käschtebam um Square Robert-Brasseur: S.  174-175.

Bemierkenswäert Beem an der Stad Lëtzebuerg
Uewerstad

Notten a Referenzen